ועדת הכנסת, כנסת 20, פרוטוקול מספר 190, 2016-12-19 11:30

יואב קיש: שלום רב, אני מתכבד לפתוח את ישיבת ועדת הכנסת.

יואב קיש: יש לנו הרבה נושאים על סדר-היום.

יואב קיש: נתחיל דווקא בנושא ו' – "ביקורי חברי הכנסת אצל אסירים ביטחוניים" – בעקבות פניית חברת הכנסת איילת נחמיאס ורבין.

יואב קיש: אני רוצה להתחיל במספר מילים.

יואב קיש: ראשית, מדובר לצערי בפיגוע כפול: פעם אחת פגיעה חמורה בביטחון המדינה, ולא פחות חשוב מכך – פגיעה קשה במרקם החברתי של היחסים בין הערבים והיהודים במדינת ישראל.

יואב קיש: מדינת ישראל צריכה לפעול בכל הכוח ובנחרצות כנגד מי שמנצל את הדמוקרטיה שלה במטרה לפגוע בה מבפנים.

יואב קיש: צר לי שחברי הכנסת מהרשימה המשותפת בחרו שלא להגיע לדיון ולתת הסברים.

יואב קיש: אנחנו, במידת הצורך, נקבל החלטות גם בלעדיהם.

יואב קיש: הטיפול בעבירות המיוחסות לחבר הכנסת גטאס צריך להתבצע במהירות; אחרת נמצא כי גידלנו וטיפחנו יורש לעזמי בשארה.

יואב קיש: אני קורא מכאן לחברי השר גלעד ארדן, להקדיש את מרב המאמצים למיצוי החקירה, ובמקביל למנוע ממנו בתקופה זו לברוח מהארץ.

יואב קיש: אני שואל פה את כולם – מישהו היה מעלה על הדעת, שחבר קונגרס בארצות הברית היה מבריח טלפון לפעיל אל-קעידה בכלא?

יואב קיש: השימוש בחסינותם של חברי כנסת ככלי לפגיעה בביטחון המדינה הוא סוגיה שדורשת טיפול מעמיק.

יואב קיש: ייתכן, מן הסתם, שנפעל גם לשינוי חקיקה.

יואב קיש: עוד סוס טרויאני נחשף.

יואב קיש: כמו שאר חבריו בבל"ד, מקומו איננו בכנסת ישראל אלא בכלא ישראל.

יואב קיש: תודה.

יואב קיש: חברת הכנסת ורבין, בבקשה.

איילת נחמיאס ורבין: אתחיל ואומר שאם מישהו חושב שאני שמחתי לשלוח את בקשתי הבוקר לחבר הכנסת יואב קיש , הוא טועה מרה, ובעיקר הוא לא מכיר אותי ואת עמדותיי גם הדמוקרטיסטיות וגם החברתיות, וגם מידת היכולת שלי לעמוד צד לצד בסולידריות עם כל מי שקשה לו לחיות במדינה הזאת.

איילת נחמיאס ורבין: אבל אין לי שום סולידריות לא עם חבר הכנסת גטאס ולא עם חברי הכנסת מבל"ד.

איילת נחמיאס ורבין: כמובן, אני רוצה להותיר את השהות למשטרה, לעשות את החקירה, אבל אנחנו כחברי ועדת כנסת, אני הרגשתי הבוקר, שאנחנו לא יכולים להתעלם מהעניין הזה.

איילת נחמיאס ורבין: מדובר בניצול חמור לרעה של הדמוקרטיה הישראלית.

איילת נחמיאס ורבין: אני לא מוכנה שיחזיקו במקל משני קצותיו, וזה בדיוק מה שקרה כאן.

איילת נחמיאס ורבין: אני רוצה לקוות עדיין, אם מותר לי לקוות בכלל, שלא נפלו דברים כאלה, ולא הוכנסו טלפונים, למרות החשדות הכבדים של אגף שירות בתי הסוהר.

איילת נחמיאס ורבין: אבל אני רוצה לומר לכם שזו לא הפעם הראשונה שחבר הכנסת באסל גטאס בודק גם את גבולות הדמוקרטיה ובודק גם את מידת הסולידריות – אגב, לא של חברי הכנסת האחרים מהבית חלילה – הוא לא רוצה שום סולידריות ושוויון אתנו – אין לנו ספק בזה – אלא את הסולידריות של חבריו.

איילת נחמיאס ורבין: אמר לי אחד מידידיי, מהרשימה המשותפת הבוקר – איילת, מה אני אעשה?

איילת נחמיאס ורבין: אני אצטרך להפסיק לאהוב אותך?

איילת נחמיאס ורבין: אמרתי לו: יש לי חדשות בשבילך: את מי שאתה צריך להפסיק לאהוב זה את חבר הכנסת גטאס, כי הוא זה שמזיק לכם יותר מכולם.

איילת נחמיאס ורבין: אני מסרבת לקבל על עצמי אחריות על כך שאני באיזושהי צורה מזיקה למחנה שממנו אני באה.

איילת נחמיאס ורבין: אני אוהבת את המחנה הזה, אני מאמינה בו, אני מאמינה בדרכו.

איילת נחמיאס ורבין: אני לא מאמינה בשיתוף פעולה אוטומטי בכל דבר.

איילת נחמיאס ורבין: אני חושבת שפה אין ימין ואין שמאל.

איילת נחמיאס ורבין: אין הליכוד ואין העבודה או המחנה הציוני; יש פה כל מי שרוצה בביטחון המדינה.

איילת נחמיאס ורבין: אני לא חושבת שתנאיהם של האסירים הביטחוניים במדינת ישראל הם כל כך גרועים שהיה צריך לבוא לבר הכנסת גטאס ולראות איך הוא מציל אותו מהכלא האיום והנורא הזה.

איילת נחמיאס ורבין: ועל כן אני אומרת – מי שמפר חוק במדינת ישראל בצורה הזאת, בעבירות ביטחוניות כאלה, לא יהיה חלקי עמדו, ואני מאמינה שכל המחנה שלי לא יהיה חלקו עמם, ולכן חשבתי – גם מהטעמים שהזכרת בנושא של הסרת חסינות, וחלילה שלא יהיה לנו פה עוד עזמי בשארה- - -

אורן אסף חזן: בן דוד שלו.

איילת נחמיאס ורבין: אני חושבת שיש פה שאלה אמתית לגבי ביקורים של חברי כנסת אצל אסירים ביטחוניים, ותסלחו לי על ההשוואה ההזויה – אנחנו רואים איך אנחנו קמים בבוקר, אבל גם לחברי הכנסת אסרו לעלות על הר הבית, ובצדק.

אלי כהן: מי הפר את זה?

איילת נחמיאס ורבין: כדי להניח את דעתכם, אומר עוד מילה אחת.

איילת נחמיאס ורבין: אני לא בטוחה שחברי כנסת שהם עורכי דין צריכים לבקר בבתי הכלא אסירים, לא משנה מי הם.

איילת נחמיאס ורבין: אבל אם מחליטים שמותר לבקר, אני מציעה שייערך חיפוש על כל חברי הכנסת – לא רק על כאלה שבאים לבקר אסירים.

איילת נחמיאס ורבין: אני אומרת, למען הסר ספק - לא מציעה את זה רק על חברי הכנסת הערבים – אם חבר כנסת בוחר לבקר אסירים בכלא, אני אומרת - עם כל הכבוד, בתי כלא זה מקום רגיש במיוחד, ואני אומרת ששם צריך לערוך חיפוש, נקודה.

איילת נחמיאס ורבין: זה נכון על חברי כנסת יהודים וערבים כאחד, למרות שאני מודה – אתמול באמת שוב אמרתי לעצמי: הנה המרמרה החדשה.

איילת נחמיאס ורבין: יותר מדי זמן לא שמנו לב אליו.

איילת נחמיאס ורבין: הנה, בבקשה.

איילת נחמיאס ורבין: קיבל.

יואב קיש: תודה רבה לחברת הכנסת ורבין.

יואב קיש: אני רוצה לומר פה מילה אחת – הנושא שהעלתה פה חברת הכנסת ורבין, האם חברי כנסת יצטרכו לעבור בדיקה ביטחונית, או בכלל אם אנחנו מגבילים את ביקורם של חברי הכנסת אצל עצירים ביטחוניים – זה הנושאים שנדון בהקשר הספציפי בעקבות מה שראינו אצל באסל גטאס.

יואב קיש: אני מבקש גם מחברי הכנסת להתייחס- - -

איילת נחמיאס ורבין: אבל הבידוק יהיה על כל חברי הכנסת.

יואב קיש: כל מה שיוחלט יהיה על כל חברי הכנסת.

יואב קיש: לא יהיה פה איפה ואיפה בשום פנים ואופן.

איילת נחמיאס ורבין: >

יואב קיש: נחשוב באיזה כיוון.

יואב קיש: כמובן, יש גם הייעוץ המשפטי.

יואב קיש: בבקשה, חבר הכנסת אלעזר שטרן.

אלעזר שטרן: תודה.

אלעזר שטרן: אתחיל עם מה שסיימת.

אלעזר שטרן: אני חושב שיש הבדל בין חבר הכנסת באסל גטאס לשאר חברי הכנסת, מהרגע שהוא נחשד.

אלעזר שטרן: אני חושב שכל חבר כנסת, דווקא בגלל החופש שאנחנו נהנים ממנו, כל חבר כנסת שיהיה עליו חשד של החזקת כלי נשק, ומי שמבין היום קצת בטרור - טלפון זה כלי נשק, והוא משמש – לא משנה אם הוא יורה ישר או מכווין יריות.

אלעזר שטרן: ואני חושב שחבר הכנסת באסל גטאס מעכשיו הוא לא עוד חבר כנסת.

אלעזר שטרן: החשש הכי גדול שלי – ואני מקווה שלא ניפול - אני יודע שיהיו פה חברים שירצו לא לעשות הכללות; לא על ערביי ישראל בכלל וגם לא על הח"כים הערבים.

אלעזר שטרן: הם אחים שלנו, הם מוכיחים את עצמם הרבה מאוד שנים באמינות.

אורן אסף חזן: הם אחים שלך אולי.

יואב קיש: תרשום לעצמך.

יואב קיש: תקבל זכות דיבור.

אלעזר שטרן: הם מוכיחים את עצמם הרבה מאוד שנים.

אלעזר שטרן: הם נכנסים ומדברים עם ראש הממשלה בלי שאף אחד בודק אותם באופן הכי קרוב שאפשר, והם עומדים במבחן הזה עשרות שנים.

אלעזר שטרן: ומי שנכשל במבחן הזה, באסל גטאס, אסור שייהנה מהזכות הזאת להיות ליד מי מאתנו.

אלעזר שטרן: פעם שהוא מבריח טלפונים למחבלי חמאס, הוא גם יכול להבריח לתוך הכנסת דברים אחרים.

אלעזר שטרן: לכן אני חושב, שהוא, ממחר בבוקר, אם הוא נכנס לבניין הזה, הוא לא יכול להיכנס באופן חופשי.

אלעזר שטרן: אני דיברתי אתמול בלילה עם קצין הכנסת, שצריך לבדוק אותו, ואם צריך אישור של ראש שב"כ, של מפכ"ל המשטרה, לפנות בבקשה לקבל את האישור המיוחד הזה.

אלעזר שטרן: הדבר השני – תראו, היו פה הטרדות – יש כאן והיו כאן הטרדות מיניות בבניין הזה.

אלעזר שטרן: בצדק או שלא בצדק, שאלו כל אחד מאתנו, וגם חברי כנסת מאותה סיעה, של אותו חבר כנסת, למה אתם שותקים.

אלעזר שטרן: אני פונה כאן לחברים שלי מהמפלגה הערבית.

אלעזר שטרן: דווקא בגלל שאלחם בזה שלא יעשו הכללות, אני מצפה מכם להיות הראשונים שלא ישתקו.

אלעזר שטרן: שאם באמת, מהרגע שיש חשד כזה, אני רוצה לשמוע את החברים שלנו מהמפלגה הערבית המאוחדת.

אלעזר שטרן: תודה.

יואב קיש: תודה רבה.

יואב קיש: בוועדה מהרשימה המשותפת – בוועדה הזאת – יש לנו את עבדאללה אבו מערוף ואחמד טיבי.

יואב קיש: חבל לי שהם לא פה בדיון.

יואב קיש: חברת הכנסת נאוה בוקר צריכה ללכת לנשיאות, ב-12:00.

יואב קיש: יכול להיות שנגיע לתורך.

יואב קיש: אם לא – אקדם אותך.

יואב קיש: חבר הכנסת עודד פורר, בבקשה.

עודד פורר: תודה, אדוני.

עודד פורר: ראשית, צריך לזכור מה עשה הפעם – כי כבר עשה כמה פעמים – חבר הכנסת גטאס, את מי הלך לבקר; הלך לבקר את וואליד דאקה – את הרוצח המתועב הזה, ולו הוא רצה להבריח את הפלאפונים האלה.

עודד פורר: אני לא מסכים עם חברי אלעזר שטרן בעניין של לא לעשות הכללות.

עודד פורר: פה בכנסת יש כאלה שטומנים את ראשם בחול ומסרבים להכיר במציאות, שיש קבוצה של חברי כנסת בבית הזה, שיוצאת למשטי טרור, שעומדת דקת דומייה לזכר הטרוריסטים, שמגנה את סעודיה כשהיא מכריזה על חיזבאללה כארגון טרור, ואנחנו צריכים כל פעם להגיב אחרי שקורה משהו.

עודד פורר: אז למזלנו, כרגע תפסו את זה ברמת פלאפונים והברחה לאסירים ביטחוניים.

יואב קיש: אגב, מדברים על חומרים יותר מורכבים מפלאפונים.

עודד פורר: אני לא יודע מה השלב הבא.

עודד פורר: לכן אני אומר – אדוני, ועדת הכנסת צריכה לדון בעניין זהה.

עודד פורר: לשיטתי, כל חבר כנסת – גם אותי, שנכנס לבית הזה - שיעבור בדיקה ביטחונית.

עודד פורר: אין לי אמון היום בחברים האלה, שמרשים לעצמם פעם אחר פעם למתוח את הקו, ולמתוח את החבל הזה.

עודד פורר: הפעם הוא כבר נקרא.

עודד פורר: אני מוכן, אני כמו כל חברי הכנסת – ייבדקו בדיקה ביטחונית לפני שנכנסים לבית הזה.

עודד פורר: אנחנו מסתובבים פה.

עודד פורר: מסתובבים פה אנשים שהם מאובטחים, שהם מאוימים.

עודד פורר: אני לא צריך שיקרה משהו בשביל שאז נכריז על בדיקה ביטחונית.

עודד פורר: כמו כן, אני רוצה לבקש ושהוועדה תבקש לקבל לידיי את רשימת כל ביקורי האסירים הביטחוניים שהתבצעו בשנה האחרונה – מי ביקר, איזה אסיר הוא ביקר וכמה פעמים, כדי שנוכל לקיים פה דיון נכון, ובאותו הקשר, אני חושב שצריך גם לפנות לשב"ס ולשר לביטחון פנים, להפסיק את כל הביקורים אצל האסירים הביטחוניים - לא רק של חברי כנסת אלא בכלל.

עודד פורר: זה נכון גם לגבי זה שמוחזקות גופות בידי החמאס ברצועת עזה, ואזרחים ישראליים ברצועת עזה.

עודד פורר: לא צריכים להיות ביקורים לאסירים ביטחוניים.

עודד פורר: אלה שלוש הבקשות שלי, ואני חושב שגם צריכה לצאת בקשה רשמית מהוועדה בהקשר הזה.

יואב קיש: אני רוצה להזכיר – מדובר פה בפרובוקטור.

יואב קיש: אני מזכיר שחבר הכנסת היחיד שנכנס למתחם הר הבית, בניגוד להנחיית יושב-ראש הכנסת, הוא אותו חבר כנסת שעליו אנחנו מדברים.

עודד פורר: הוא אף אמר שעשה את זה כדי להתסיס.

יואב קיש: כשהעברנו את חוק ההשעיה, באו ותקפו אותנו – מה פתאום הכנסת משעה ומה פתאום אתם שופטים.

יואב קיש: אני אומר לכם, ואמר את זה יפה חבר הכנסת פורר – מספיק למתוח את החבל.

יואב קיש: החבל הזה ייקרע, ואתם פוגעים דבר ראשון בערביי ישראל, שרוצים לחיות פה בשלום.

יואב קיש: אתם פוגעים בהם ובנו, המדינה היהודית דמוקרטית.

יואב קיש: מדינת ישראל תשמור על עצמה מפני אותם קיצוניים.

יואב קיש: נילחם בהם בכל הכוח.

מיכל רוזין: אתה מסכם את הדיון?

יואב קיש: אני אומר לך את דעתי.

אורן אסף חזן: עורכת הדין של הטרור.

יואב קיש: חבר הכנסת חזן, אני מבקש ממך להמתין – אתה תהיה הבא בתור.

יואב קיש: חברת הכנסת נאוה בוקר, כי היא יוצאת לנשיאות.

יואב קיש: בבקשה.

נאוה בוקר: ראשית, אני מצטרפת לחבר הכנסת פורר.

נאוה בוקר: גם אני מוכנה להיבדק בדיקה ביטחונית, ובלבד שלא יקרה פה אסון חלילה.

נאוה בוקר: לא ייתכן שאנשים כמוהו – אפילו לא רוצה להזכיר את שמו – ילכו לבקר מחבלים בכלא, מגניבים להם טלפונים, ועוד ממשיכים לקבל שכר ממדינת ישראל.

נאוה בוקר: אני בעד להגביל את הביקורים.

נאוה בוקר: אני חושבת שחברי הכנסת מנצלים את החסינות שיש להם, ופועלים נגד המדינה שלנו, מסכנים חיי אדם, מסכנים את ביטחון המדינה, ועלולים לפגוע בנו קשות.

נאוה בוקר: ומילה אחרונה – אני קוראת לכל חברי הכנסת, להצטרף ליוזמה של השר זאב אלקין, ולחתום על ההדחה של חבר הכנסת גטאס.

נאוה בוקר: זאת ההזדמנות שלנו להוציא אותו אחת ולתמיד מכנסת ישראל.

נאוה בוקר: נקודה.

יואב קיש: תודה.

יואב קיש: חבר הכנסת אורן חזן.

אורן אסף חזן: קודם כל, היושב-ראש, אני מברך אותך על הדיון המהיר.

אורן אסף חזן: רק מראה שאתה מכבד את הכנסת ואת מקומה- אגב, בניגוד ליושב-ראש, שכשמתפרסמות כתבות זוטות על חברי כנסת, הוא ממהר להוציא אותם מהכנסת, רק פה שוב קולו נעלם.

אורן אסף חזן: זה ההבדל בין ההתייחסות האישית להתייחסות לכבוד הכנסת.

אורן אסף חזן: אבל בואו נתעסק בעיקר.

אורן אסף חזן: חבר'ה, מספיק עם התמימות.

אורן אסף חזן: אני שומע פה חברי כנסת שאומרים שצריך לעבוד בידוק ביטחוני.

אורן אסף חזן: לפני יותר משנה, כשאני וחברת הכנסת ברקו אמרנו שיש פה חברי כנסת ערבים שצריכים לעבור בידוק ביטחוני, קראו לנו גזעניים.

אורן אסף חזן: אתם מתעוררים רק כשקורה משהו.

אורן אסף חזן: ואגלה לכם עוד סוד – גטאס לא לבד, וגם לא זועבי, וגם לא זחאלקה.

אורן אסף חזן: גם הפלסטיני עם מתק השפתיים איימן עודה הלך לבקר את ברגותי.

אורן אסף חזן: איפה הייתם?

אורן אסף חזן: איפה כולכם שתקתם?

אורן אסף חזן: מי יודע מה הוא נתן לברגותי או נטל ממנו או אליו?

אורן אסף חזן: הגיע הזמן שנהיה אמיצים להבין, שאסור, שחברים בבית הזה כמו כל אזרח במדינה, יהיו שותפים לטרור.

אורן אסף חזן: והאנשים האלה הם שותפים לטרור.

אורן אסף חזן: אני חושב, אדוני היושב-ראש, שהוועדה הזאת צריכה לקדם חקיקה, שאין קשר עם אסירים ביטחוניים.

אורן אסף חזן: אין ביקורים ביטחוניים.

אורן אסף חזן: זה לא זכויות אדם וזה לא יפות נפש.

אורן אסף חזן: זה גועל נפש, כי זה טרור שפוגע בנו.

אורן אסף חזן: אדוני היושב-ראש, אני פונה ומבקש לקיים דיון דחוף על הביקור שעשתה המחבלת השנייה זועבי בירדן על חשבון החמאס.

אורן אסף חזן: כולם שותקים.

אורן אסף חזן: זה בסדר.

אורן אסף חזן: חמאס, ששיתק פה ומשתק פה מדינה שלמה, מימן נסיעה למחבלת בכנסת,

אורן אסף חזן: חק מהגיס החמישי הנורא הזה, וכולם פה שותקים.

אורן אסף חזן: מתי נתעורר – כשעוד דם יהודים יישפך?

אורן אסף חזן: העברנו פה תוך מלחמה אמתית, אידיאולוגית, בפער שבין זכויות אדם, דמוקרטיה, והחובה שהיא זכות לשרת בכנסת, את החוק להדחה.

אורן אסף חזן: הגיע הזמן שנעמוד מאחורי החקיקה שלנו.

אורן אסף חזן: הגיע הזמן שנפסיק לעמוד מאחורי סיסמאות ריקות מתוכן, ונראה לציבור בישראל שאת הרע הזה אנחנו מגירים מקרבנו.

אורן אסף חזן: האנשים האלה הם לא אנשים; הם תומכי טרור, מחבלים בפוטנציה, טרוריסטים בתוך כנסת ישראל, הגדרת את זה מצוין – סוס טוריאני, שבסופו של יום עוד יישפך דם של אחד מאתנו, ואגלה לכם סוד – הדם שלנו לא יותר סמיך מדם של אף אזרח במדינת ישראל.

אורן אסף חזן: חלאס.

אורן אסף חזן: מספיק.

יואב קיש: תודה רבה.

יואב קיש: חבר הכנסת אמיר אוחנה, בבקשה.

אמיר אוחנה: תודה, אדוני.

אמיר אוחנה: חבר הכנסת באסל גטאס יחד עם חברי הכנסת זועבי וזחאלקה אינם בוגדים.

אמיר אוחנה: הם האויב.

אמיר אוחנה: כאשר חבר הכנסת גטאס נשאל, האם אתה מגנה את רצח הזוג הנקין, הוא ענה: עם תחת כיבוש יש לו זכות להתנגד לכיבוש בכל אמצעי שהוא מוצא לנכון.

אמיר אוחנה: כל אמצעי שהוא מוצא לנכון.

אמיר אוחנה: וחבריי, ודאי מהקואליציה, גם מהאופוזיציה, הזדעזעו מאוד.

אמיר אוחנה: כשהוא הצטרף למשט שנועד להפר ולבטל את הפיקוח שלנו על מה שמוכנס לרצועת עזה, פיקוח שאמלא הוא, אוי ואבוי לביטחונם של אזרחי ישראל, חבריי הזדעזעו מאוד-מאוד.

אמיר אוחנה: כשהוא עמד יחד עם חבריו כאות כבוד לזכר המפגעים שרוצחים בנו, באזרחינו, הזדעזעו מאוד-מאוד-מאוד.

אמיר אוחנה: אני שואל, כמה מאודים צריך בשביל שנעשה עם זה כבר משהו?

אמיר אוחנה: אנחנו הצענו מהבית הזה, מהוועדה הזאת, וגם מוועדת החוקה, שסעיף 7א לחוק יסוד: הכנסת, שכל אדם סביר שקורא אותו מבין שאדם כמו באסל גטאס, לא יכול לכהן בכנסת ישראל, יוכל גם על ח"כים מכהנים – כמובן, בתנאים מיוחדים; אגב, קיצוניים, שלא קורים כל יום; הסכמה רחבה כפי שהוצעה, לא קורית כל יום.

אמיר אוחנה: הגיע הזמן שגם חברינו לאופוזיציה וגם אנחנו נמשיך לדחוף את היוזמה הזאת, כדי שאפשר יהיה לשים סוף, כי נמאס לאזרחי ישראל לראות את הדבר הזה.

אמיר אוחנה: אני מצטרף לקריאה, שכל חברי הכנסת יעברו בידוק ביטחוני.

אורן אסף חזן: למה אנחנו צריכים להיענש כי יש פה טרוריסטים?

אורן אסף חזן: מה, החלקתם על הראש?

אורן אסף חזן: עד כמה אתם מנסים להיות נחמדים לעבריינים?

יואב קיש: אורן, תן לו לסיים.

יואב קיש: אחרי זה.

אורן אסף חזן: הפכתם את כולנו- - -

איילת נחמיאס ורבין: חבר הכנסת אוחנה איש אחראי.

אורן אסף חזן: אני לא יודע מה את סוחבת בכיסים.

אמיר אוחנה: אני לא רואה את זה כעונש, לעבור בידוק ביטחוני.

אמיר אוחנה: כשאני נכנס לשדה תעופה ועובר בידוק, אני לא רואה את זה כעונש.

אמיר אוחנה: אני כן מסכים עם אורן, שיש פה אלמנט של פוליטיקלי קורקט, כי ברור שהאיומים לא מגיעים – לא מאורן חזן ולא מאיילת נחמיאס ולא מאמיר אוחנה.

אמיר אוחנה: אבל אם כדי שהדבר הזה יקרה סוף-סוף, נצטרך לעבור כולנו בידוק בטחוני - אני מקבל את זה.

אמיר אוחנה: נעבור בידוק ביטחוני, ונחזיר את הביטחון ואת השפיות גם למשכן הזה.

יואב קיש: תודה.

יואב קיש: אני רוצה לתת קודם לח"כים לדבר.

יואב קיש: אחרי זה ארבל, היועצת המשפטית, תתייחס לנושא שעלה פה, שזה שני דברים עקרוניים – אחד, הנושא של חיוב בבדיקות ביטחוניות, והשני – הביטול של הרשות של ביקורים של אסירים ביטחוניים, עם תהליכי החקיקה הנדרשים, אם נדרשים, ואיך נפעל בעניין הזה.

יואל חסון: אני צריך ללכת לנשיאות.

יואב קיש: יואל, בקצרה, אבל בקצרה.

אורן אסף חזן: אולי בנשיאות הוא יעביר את המסר, שהסלחנות שהיושב-ראש מגלה כלפי הח"כים הערבים- - -

יואב קיש: בבקשה, חבר הכנסת חסון.

יואל חסון: תודה רבה.

יואל חסון: אנחנו במחנה הציוני בוועדת הבחירות האחרונה יחד עם סיעות נוספות, ביקשנו ורצינו לפסול את חנין זועבי מלהיות בכנסת.

יואל חסון: לצערנו, בית המשפט העליון קיבל החלטה אחרת.

יואל חסון: די ברור לכולם – עם האירוע הזה, בלי האירוע הזה – גטאס לא צריך להיות בכנסת.

יואל חסון: את זה כולנו מביאים ויודעים, אבל יחד עם זאת, לא אנחנו מקבלים את ההחלטות האלה, מה לעשות?

יואב קיש: יש לך כן אפשרות לקבל את ההחלטה הזאת.

יואל חסון: אתייחס לאפשרות הזאת.

יואל חסון: אני אומר – לא אנחנו מקבלים; בטח לא אנחנו באופן אישי.

יואל חסון: יכול להיות שכקבוצה יכולה להתקבל החלטה בעניין, אבל לא אנחנו באופן אישי.

יואל חסון: גם אנחנו מבינים שיש חקירה.

יואל חסון: טוב שיש חקירה, טוב שהחקירה תהיה מהירה.

יואל חסון: טוב שהיועץ המשפטי לממשלה הורה מיידית – ולא גרר רגליים – אלא מייד, לבדוק את העניין.

יואל חסון: בוא נחכה שתיפתח חקירה פלילית.

יואל חסון: אין לי ספק שאם- - -

עודד פורר: אם הוא לא יברח מהארץ, כמו הבן דוד שלו.

אורן אסף חזן: כמו הבן דוד שלו.

אורן אסף חזן: זה הרי עניין משפחתי אצלם.

איילת נחמיאס ורבין: תגיד שאתה בעד הדיון.

יואל חסון: אני בעד הדיון, טוב שיש דיון, טוב שאנחנו מדברים על הנושאים האלה.

יואל חסון: אני רק אומר – אני רוצה שתהיה חקירה פלילית.

יואל חסון: אני רוצה שהדברים יתבהרו בצורה משפטית ופלילית בחקירה, ולא בגזר דין שאנחנו נעשה כאן, כי אין לזה כוח, עם כל הכבוד לעצמנו.

יואל חסון: אבל כשתהיה פה חקירה פלילית וראיות והוכחות וגורמי חוק ומשפט יכריעו ויוכיחו את הדברים האלה, אף אחד לא יעמוד מול זה, הוא לא יוכל להישאר בכנסת אפילו דקה אחת – לא יום.

יואל חסון: ואם הוא עשה את זה, ודאי שהוא צריך לשלם את המחיר הזה.

יואל חסון: אני גם מציע לגבי כל מיני יוזמות שמתחילות כאן יותר מדי – הן עלולות בסוף לסייע לאנשים כמו חבר הכנסת גטאס, שבעיניי, אגב, יעשו הכול כדי לכרסם את היכולת של חיים פה בדו-קיום עם המיעוט הערבי.

יואב קיש: זה הנזק הכי גדול שהוא עשה פה.

יואב קיש: זה הפיגוע הכי גדול שהוא עשה.

יואב קיש: מעבר לפיגוע שאולי חלילה הוא עזר – הפיגוע הכי גדול שהוא עשה, זה.

אורן אסף חזן: מפני שטיבי עומד מעל הדוכן וקורא להפר את החוק.

אורן אסף חזן: וקורא למרד.

יואל חסון: משפט אחרון לכל חבריי, גם בקואליציה - תנו למערכת לעשות את העבודה.

יואל חסון: ככל שאנחנו נתעסק בזה יותר, אנחנו עוזרים לחבר הכנסת גטאס, וכפי שאני מבין, אם הדברים נכונים לגביו, וזה יוכח באופן פלילי וחוקי, הוא באמת לא יהיה פה אפילו דקה אחת.

יואב קיש: תודה.

יואב קיש: חבר הכנסת רוברט אילטוב, בבקשה.

רוברט אילטוב: כבוד היושב-ראש, שוב אנחנו כאילו מופתעים מההתנהלות של חברי הכנסת הערבים.

רוברט אילטוב: היינו באירועים האלה גם בעבר על פגיעה בביטחון המדינה.

רוברט אילטוב: הרשימה משותפת לא פעם ראשונה, וחברים מרשימת בל"ד לא פעם ראשונה עוברים על החוק, אבל סוגרים את העיניים, ולא נעשה שום דבר.

יואב קיש: הפעם לא נסגור את העיניים.

רוברט אילטוב: צריך להדגיש שלא מזמן אחמד טיבי התראיין לאל-מיאדין, כלי תקשורת שמזוהה עם חיזבאללה, וקרא למרד באופן ברור, והתוצאה היתה הצתות בכל רחבי הארץ.

רוברט אילטוב: מעניין שבכל המדינות הסובבות אותנו לא היו הצתות, ולא היה שם חם.

רוברט אילטוב: רק אצלנו היה מאוד חם, והיו שריפות.

רוברט אילטוב: היה פה אירוע חבלני ממדרגה ראשונה, שאחמד טיבי ביצע אותו באופן הכי ברור, בפרהסיה, בתקשורת, פתוח, אם זה מפה מהכנסת, ודווקא הוא בחר עם כלי תקשורת שהוא מזוהה עם ארגון טרור.

רוברט אילטוב: הוא יכל לבחור כל כלי תקשורת בעולם, אם זה בערבית, בסינית - בכל שפה.

רוברט אילטוב: כל כלי תקשורת פתוח לו, אבל הוא בחר ביודעין בכלי תקשורת שמשויך לארגון טרור.

רוברט אילטוב: רשימת בל"ד לא פעם נפגשו עם עזמי בשארה במקומות אחרים - בן אדם שחשוד, ולא מתייצב פה לחקירה בעבירות ביטחוניות חמורות, והם ממשיכים את דרכו, וגם אנחנו סוגרים את העיניים.

רוברט אילטוב: גם כשאנחנו מחליטים בוועדה המרכזית לבחירות, לפסול חבר כנסת כזה או אחר, בא בית המשפט העליון, ונותן להם את חופש הדיבור כביכול, אבל הם במפורש נפגשים עם אדם שעבר עבירות ביטחוניות, ומקבלים ממנו הנחיות.

רוברט אילטוב: לגבי חנין זועבי – האם היא לא נסעה על חשבון אל-קודס - כלי תקשורת שמזוהה עם חמאס, שופר שלו, במימון עקיף של ארגון טרור היא נוסעת לירדן, וגם פה לא נעשה דבר.

אורן אסף חזן: אפילו הכנסת אישרה את זה.

רוברט אילטוב: זה לא משנה.

רוברט אילטוב: אין יכולת לוועדה לבדוק אלפי נסיעות של חברי כנסת לעומק.

רוברט אילטוב: אין להם בק אופיס כזה, לכן אני לא רוצה לתקוף את הוועדה - זה לא רלוונטי.

רוברט אילטוב: חבר כנסת הוא אחראי על ביצועים שלו, ופה עניין משפטי ברור.

רוברט אילטוב: אם חבר כנסת נוסע על חשבון ארגון טרור, או הוא נוסע לפגוש אדם שברח מחקירה ביטחונית או משפטית או פלילית, והם נפגשים ומקבלים ממנו הנחיות, צריך לפעול משפטית נגד אותה רשימה או נגד אותה קבוצה.

רוברט אילטוב: לא צריך לסגור את העיניים ולא צריך להיות מופתעים ברגע שפתאום קרה משהו.

רוברט אילטוב: לכן גטאס לא יגרום לנו להסיר חסינות מחברי הכנסת; לא בגלל חבר כנסת גטאס אנחנו נסיר את החסינות מהותית מחברי הכנסת.

רוברט אילטוב: עם כל הכבוד, כל חברי הכנסת עובדים פה קשה, ולא צריך לומר- - -

יואב קיש: אבל יכול להיות שאת הביקורים אצל האסירים הביטחוניים אפשר יהיה לחתוך.

רוברט אילטוב: כשיש הנחיה וכשהם רוצים לבקר – יבדקו אותם - נעביר את החקיקה הרלוונטית, אבל בטח לא לפגוע בזכויות של חברי כנסת, ולא גטאס יגרום לכך.

יואב קיש: תודה.

יואב קיש: אני בהחלט חושב שלפחות מענה לביקורים אצל המחבלים והרוצחים, צריך לתת מענה.

רוברט אילטוב: משפט סיכום.

רוברט אילטוב: לא יכול להיות, כשהם מסיתים באופן ברור, קוראים למרד, קוראים לטרור כדי לפגוע באזרחים ישראליים, לא נעשה שום דבר.

רוברט אילטוב: אנחנו לא יכולים לעבור על זה בשקט.

יואב קיש: תודה.

יואב קיש: חבר הכנסת אלי כהן, בבקשה.

אלי כהן: אדוני היושב-ראש, לא אחזור על הדברים; רק אגע בנקודות שאני חושב שצריך להוסיף אותן.

אלי כהן: גם לא אקרא לו חבר כנסת, כי אני לא חושב שהוא ראוי לתואר הזה, להיות בכנסת ישראל.

אלי כהן: מדובר באדם שיש לו דם על הידיים, ואזכיר למה – הוא בחר להעלות להר הבית, כאשר ראש הממשלה ביקש בצורה מפורשת מכולם, לא.

יואב קיש: כולל יושב-ראש הכנסת.

אלי כהן: למה הנקודה הזאת, אדוני היושב-ראש, צריך לחדד אותה?

אלי כהן: כי הוא בכלל נוצרי, כלומר זה לא מוסלמי שעלה להר הבית, אולי מתפלל, היה חייב לבוא ולדבר עם בוראו באותה נקודה.

אלי כהן: כלומר היתה פה הסתה מפורשת, ואין לו שום קשר בנושא הזה בתור נוצרי, לבוא וללכת לנושא של מסגד.

אלי כהן: לכן אין ספק שהפעולה הזאת שהיא עשתה, ליבתה את ההסתה, את הטרור ואת הפגיעה ביהודים.

אלי כהן: אשאל אותך, אדוני – האם חברי כנסת בכנסת ישראל, צריכים ללכת ולבקר רוצחים שפלים, שרצחו אנשים בפעילויות טרור?

אלי כהן: התשובה היא לא.

אלי כהן: מקומו בכנסת ישראל לא כאן, גם בלי קשר אם עשה או לא עשה.

אלי כהן: לכן אני חושב שבנושא של חוק ההשעיה, זה המקום להפעיל אותו.

אלי כהן: ונקודה נוספת שחשוב שתאמר לפרוטוקול, והיא נאמרה בצחוק – אני רוצה לומר אותה ברצינות – שגם היועץ המשפטי לממשלה צריך לשים אחריו מעקב, למנוע שלא יעזוב את גבולות הארץ.

אלי כהן: בן דוד שלו שנחשד- - -

יואב קיש: זה לא נאמר בצחוק.

יואב קיש: זה נאמר בכל הרצינות.

אלי כהן: אני אומר את זה ברצינות.

אלי כהן: לשים לב שהוא לא עוזב את גבולות הארץ.

אלי כהן: ראינו את הבן דוד שלו, שהואשם בהאשמות אחרות, מצא את הדרך החוצה.

אלי כהן: תודה, אדוני.

יואב קיש: תודה.

יואב קיש: חברת הכנסת מיכל רוזין, בבקשה.

מיכל רוזין: צר לי לעדכן פה את חברי הכנסת – אתם לא חברים בשב"כ, גם לא במשרד לביטחון פנים, ולא במשטרה.

מיכל רוזין: אני בטוחה שהם לא צריכים את העצות שלכם כדי לדעת איך לפעול, ועובדה שהם עשו את זה.

אלעזר שטרן: למה לא אמרת את זה על הטרדות מיניות?

אורן אסף חזן: ועל ניסן סלומינסקי?

אורן אסף חזן: מיהרת לקרוא לו להתפטר, מיהרת לפגוע.

מיכל רוזין: יש הבדל.

מיכל רוזין: אתה לא מדבר אתי, נקודה, ואם אתה לא תשמור עליי, אני מבקשת שהוא לא ידבר אתי.

מיכל רוזין: הוא לא מדבר אתי, נקודה.

מיכל רוזין: אני שתקתי כשכולם דיברו, כולל הוא.

יואב קיש: בוא נצא מנקודת הנחה, שלחברת הכנסת מיכל רוזין אולי יש דעה שונה.

יואב קיש: אנחנו בכל זאת פה בעד כן לשמוע את הדעות.

יואב קיש: כמו שדאגתי לזכותך ולזכותם של חברים אחרים, אני מבקש לא להפריע לחברת הכנסת רוזין.

אורן אסף חזן: היא היחידה שצרחה פה.

יואב קיש: בבקשה, מיכל.

מיכל רוזין: אענה לך, אלעזר שטרן.

מיכל רוזין: אני לא הגשתי בקשה להדיח אותו מהכנסת.

מיכל רוזין: אני פניתי אליו שישעה את עצמו, וביקשתי שנחליט שהוא יושעה מתפקידו כיושב-ראש ועדה בכנסת.

מיכל רוזין: יש הבדל, מאשר להדיח חבר כנסת מהיותו חבר כנסת, אחרי שהוא נבחר על-ידי הציבור.

מיכל רוזין: אני הייתי נגד חוק ההשעיה לאורך כל הדרך מתוך העיקרון, ופה זה בא לידי יישום לחלוטין.

מיכל רוזין: כאשר אדם עובר על החוק, ובמקרה הזה לכאורה נראה שאם הדברים אכן נכונים, יש פה עבירה חמורה מאוד, ויש להעמידו לדין, ולעניין הזה יש תקנון של כנסת מאוד ברור ונוהל מאוד ברור של הסרת חסינות על-ידי היועץ המשפטי לממשלה, ושאפשר להעמידו לדין וגם להשעות אותו מפעילותו בכנסת.

מיכל רוזין: לכן לא היה צריך את חוק ההדחה.

יואב קיש: את הסוף – אני לא חושב שאת צודקת.

יואב קיש: אומרת לי פה היועצת המשפטית – מה, כלומר כל מה שאמרת היה נכון עד ההשעיה מפעילות הכנסת.

יואב קיש: בעניין הזה את לא מדייקת.

מיכל רוזין: בסדר, אבל מהרגע שהעברתם את חוק ההדחה, אתם יכולים להחליט שאתם משעים או מדיחים חבר כנסת שעשה את זה.

מיכל רוזין: החוק מתיר לכם כרגע.

מיכל רוזין: אני חושבת שיש פה שלוש הכללות שהן מאוד בעייתיות: קודם כל האמירות פה – אנחנו שומעים את זה כבר מאתמול משרים על כל חברי הכנסת במפלגה של המשותפת.

מיכל רוזין: אני חושבת שזה גובל בהסתה.

אורן אסף חזן: הם הביאו את זה על עצמם.

מיכל רוזין: מעבר לזה, האמירות נאמרות כבר- - -

עודד פורר: לעמוד דקת דומייה לטרוריסטים זו הסתה.

קריאות: - - -

מיכל רוזין: הקשבתי לכם בקושי רב.

מיכל רוזין: נא לתת לי לסיים.

אורן אסף חזן: מיכל, את בטוחה שאת יודעת באיזה צד את?

אורן אסף חזן: אני מתחיל לחשוב שמה שהיא אומרת גובל בבגידה.

יואב קיש: אורן, תן לה לסיים.

יואב קיש: בבקשה, מיכל.

מיכל רוזין: אני פה כדי להגן על הדמוקרטיה.

מיכל רוזין: ואני שמחה על מה שאמר חבר הכנסת אילטוב, כי ההכללה על כל חברי הכנסת, להפוך את כולנו לחשודים, לבדוק את כולנו – ואני הראשונה שאין לי בעיה - לא נושאת נשק, אני לא הולכת לבקר אסירים ביטחוניים – זה לא העניין; העניין הוא לא אני ולא אנחנו, שהיום 120 חברי כנסת.

מיכל רוזין: העניין הוא הסטנדרטים- - -

רוברט אילטוב: עניין מאוד מהותי, חסינות חברי הכנסת.

רוברט אילטוב: לא גטאס יגרום לנו לשנות את זה.

מיכל רוזין: בדיוק.

יואב קיש: תודה.

יואב קיש: נא לסיים.

יואב קיש: משפט סיום, חברת הכנסת רוזין.

יואב קיש: אילטוב, את הוויכוח הזה ננהל אחר כך.

עודד פורר: אני מוטרד מהחברים שלו.

אמיר אוחנה: כשיירו באחד מהח"כים, תשנה את דעתך?

אורן אסף חזן: אמיר, אתה לא תירה באחד מהח"כים.

אורן אסף חזן: יש סכנה – אתה יודע על מי אנחנו מדברים.

אורן אסף חזן: אז בואו נקרא לילד בשמו.

אורן אסף חזן: בוא ניקח אותם - שהם יעברו בידוק.

אורן אסף חזן: לא מבין את זה.

אמיר אוחנה: בשדה תעופה- - -

יואב קיש: אורן ואמיר, הדיון הזה לא יתקיים עכשיו אתכם.

אורן אסף חזן: לא אותו דבר.

אורן אסף חזן: לא קראתי להרג.

יואב קיש: לא נעשה את הדיון הזה עכשיו.

יואב קיש: ח"כים באו לפה כדי לומר את דעתם.

יואב קיש: ניתן כבוד לכל אחד לומר את דעתו, גם אם נאמרים פה דברים קשים.

יואב קיש: אני לפחות הולך לשמור, שכל מה שייצא מהוועדה הזאת יהיה כללי לכל חברי הכנסת – או לא עושים או כן עושים.

יואב קיש: אפשר לעשות – בכניסה לכלא - כל ח"כ ייבדק.

יואב קיש: לא אעשה פה אפליה בין ח"כ לח"כ.

יואב קיש: לכן, כמו שאומר רוברט – לא נפגע בח"כים.

יואב קיש: נגדיר מקומות מסוימים.

יואב קיש: לא אתן פה פתח לפגיעה סקטוריאלית.

יואב קיש: אנחנו נפגע בזכות הבסיסית הזאת שנוצלה אפליה לרעה.

קריאות: - - -

אורן אסף חזן: תסתכל מה הם עושים, ובגלל זה אנחנו צריכים- - -

איילת נחמיאס ורבין: - - -

יואב קיש: אחרי שחברת הכנסת רוזין תסיים את דבריה, אתן לך לומר משפט, חברת הכנסת ורבין.

יואב קיש: בבקשה, חברת הכנסת רוזין.

מיכל רוזין: עוד שתי נקודות.

מיכל רוזין: קודם כל, ברור לכולנו שאם יש פה אחד מחברי הכנסת שעובר על החוק, הרי שצריך להסיר לו את החסינות, וצריך להעמידו לדין, ובוודאי אם זה בעבירות חמורות, והמנעד שלי כנראה יותר גדול מרוב האנשים שיושבים פה על מה צריך להעמיד אנשים לדין ולהסיר להם חסינות.

מיכל רוזין: אבל שוב – אנחנו לא יכולים בגלל זה להכליל - לא את כל חברי המשותפת, לא את כל אזרחי ואזרחיות המדינה הערבים, ובוודאי לא את כל חברי הכנסת, ולבטל את החסינות המהותית – לא כי זה פוגע בנו 120 שקיימים היום, אלא זה פוגע הלאה, וזה פוגע במעמדה של הכנסת ובמוסד הכנסת.

מיכל רוזין: אני רוצה להזכיר לסיום – ושוב – אני נקייה מזה, כי לי אין אינטרס לא לפה ולא לפה.

מיכל רוזין: יש גם מהצד השני של המפה הפוליטית, שמבקרים אסירים ביטחוניים, וגם עליהם תאסרו לבקר.

מיכל רוזין: צריך לקחת את זה בחשבון.

יואב קיש: אמרתי בצורה הכי ברורה שלא תהיה אפליה.

אמיר אוחנה: לא יהיו ביקורים לאסירים ביטחוניים, נקודה – לא של חברי כנסת ולא בכלל.

אורן אסף חזן: מיכל, את קוראת לו להתפטר?

יואב קיש: תודה רבה לחברת הכנסת רוזין.

יואב קיש: חבר הכנסת אכרם חסון, שישב – האמת, אני פונה פה לכל החברים.

יואב קיש: אנחנו בדיון מאוד סוער.

יואב קיש: יש פה מגוון דעות.

יואב קיש: אני מבקש לא להתפרץ.

יואב קיש: יש פה חבר הכנסת אכרם חסון בלי להפריע לאחרים, אני חייב להודות.

יואב קיש: אני בטוח שיש לו דעה מאוד משמעותית, ואני מבקש לא להפריע לו.

יואב קיש: חברת הכנסת איילת ורבין, משפט.

מיכל רוזין: חבר הכנסת קיש, למה לא שמרת עליי כך?

יואב קיש: שמרתי.

מיכל רוזין: ממש לא.

מיכל רוזין: היה פה ויכוחים במשך חצי מהזמן שלי.

יואב קיש: שמרתי, ואם לא הייתי מספיק טוב בזה, אני מתנצל.

יואב קיש: לא זו היתה כוונתי.

יואב קיש: חברת הכנסת נחמיאס, משפט.

איילת נחמיאס ורבין: אני רק רוצה לעשות סדר במה שביקשתי בתחילת הדיון.

איילת נחמיאס ורבין: אני הצעתי שכל חברי הכנסת, בגלל הרגישות של בתי כלא, ומעולם לא ביקרתי בבית כלא; אני חושבת שיש שם רגישות מיוחדת, שלא חלה רק על אסירים ביטחוניים.

איילת נחמיאס ורבין: אני הצעתי שכל חברי הכנסת יעברו שם בידוק.

איילת נחמיאס ורבין: אני שמחה שחבר הכנסת אוחנה הצטרף אליי.

איילת נחמיאס ורבין: עוד דבר אומר.

איילת נחמיאס ורבין: חברי כנסת שהם עורכי דין מנצלים הרבה פעם את הפררוגטיבה הזאת לרעה בעיניי, ומבקרים – בגלל שהם לא חייבים בהודעה מראש – הם מבקרים שם יתר על המידה, ועל כן אני אומרת – גם זה- - -

אורן אסף חזן: זה לא נכון.

יואב קיש: העלית לתשומת לבנו את הנושא של חברי כנסת עורכי דין שמנצלים את העניין הזה.

איילת נחמיאס ורבין: השר לביטחון פנים בעצמו ביקש- - -

אורן אסף חזן: כשאני ביקשתי לבקר אסירה בנווה תרצה - רציתי להגיע בזמן ביקורים.

אורן אסף חזן: אמרו לי: צריך מראש.

אורן אסף חזן: גטאס הוא מעל החוק?

יואב קיש: עברת בידוק?

אורן אסף חזן: ודאי.

אורן אסף חזן: ולא התווכחתי.

אורן אסף חזן: הח"כים הערבים הם מעל החוק?

אורן אסף חזן: והדבר השני, רק משפט – אשמח לשמוע את עמדתה של מיכל רוזין, אם היא קוראת לו להתפטר או לא.

אורן אסף חזן: כי ח"כים אחרים- - -

יואב קיש: חבר הכנסת אכרם חסון.

יואב קיש: אני מבקש לא להפריע לו.

יואב קיש: בבקשה.

אכרם חסון: תודה רבה, אדוני היושב-ראש.

אכרם חסון: כמובן, אתמוך בכל החלטה שתתקבל כאן, גם אם תגביל את כל חברי הכנסת, כדי שמקרים חמורים מסוג זה לא יתרחשו ולא יקרו בעתיד.

אכרם חסון: מצד שני, אני כמובן מאמין שמקרים מסוג זה הם חמורים, וההאשמות הן קשות.

אכרם חסון: לא מוסיפות כבוד לאף אזרח במדינת ישראל, יהודי או ערבי.

אכרם חסון: אתמול הייתי בסיור בכפר אכסאל, וכששמענו את הדבר הזה בחדשות לא היה אזרח אחד ערבי, שאמר שאני תומך בדברים האלה.

אכרם חסון: ההפך הוא הנכון.

אכרם חסון: מצד שני, אני שואל את חבריי הכנסת אחיי היהודים – מה אתם עושים כדי למנוע את התסכול של ערביי ישראל אחרי 68 שנים?

אכרם חסון: מתי תשכילו שהאזרחים האלה צריכים חיבוק?

ענת ברקו: אז להבריח טלפונים סלולריים?

שולי מועלם-רפאלי: - - -

יואב קיש: תנו לו.

יואב קיש: אני מבקש לא להפריע לו.

אורן אסף חזן: מה עם הסלחנות שאנחנו מגלים כלפיהם כל הזמן?

אורן אסף חזן: לא מתאים לך.

קריאות: - - -

יואב קיש: אורן, שמעת איך הוא התחיל.

יואב קיש: תקשיב לו.

אורן אסף חזן: לא מתאים לך.

אכרם חסון: כל עוד לא נעשה שוויון תמיד הקיצוניים – גם במנהיגות הערבית – תביא אותנו למצבים לא מכובדים ולא אחראיים כאלה.

אכרם חסון: לכן הגיע המצב שנשנה את המצב, ונעבוד כולנו יחד, כדי שכל אזרחי ישראל יהיו שווים.

אכרם חסון: אתן לך דוגמה קטנה, אדוני היושב-ראש, ואין השוואה.

יואב קיש: אגיד לך מה הבעיה – אתה אומר שאין השוואה.

יואב קיש: אנחנו דנים פה בנושא מאוד מתוח, ואתה אומר משהו, יוצא מהקשרו.

יואב קיש: זו הבעיה פה.

אכרם חסון: אמרתי – אני תומך.

אכרם חסון: המגזר הערבי גם תומך בכל הגבלה שתעשו, כי זה לא מכבד אותם וזה לא יוסיף להם כבוד ולא יקדם אותם.

אכרם חסון: לכן אני אומר את הדברים.

עודד פורר: גם כי זה טרור, חוץ מזה.

אכרם חסון: ודאי.

אכרם חסון: כל אדם שיפגע במדינת ישראל - הרי כשאזרח דרוזי נהרג בירושלים, חייל משמר הגבול, לא שואלים אותו אם הוא דרוזי או יהודי.

אכרם חסון: אנחנו באותה קלחת ובאותה צלחת.

יואב קיש: אני מעכשיו מתחיל לקרוא לסדר.

יואב קיש: אני לא רוצה פה שהדיון יתחיל לצאת מסדרו.

יואב קיש: מבקש לשמור על סדר, והבאים שיפריעו - אני קורא אותם לסדר.

יואב קיש: בבקשה.

אכרם חסון: בלי לערב, אבל אני רוצה שתלמדו על התסכול של כל האוכלוסייה, כולל הדרוזים.

אכרם חסון: כשנהרס בית של קצין משוחרר דרושי לפני כמה ימים בחורפיש, שבנה על אדמתו פרטית- - -

רוברט אילטוב: - - -

אכרם חסון: אני לא עושה השוואות.

אורן אסף חזן: - - -

יואב קיש: אורן, אני קורא לך לסדר פעם ראשונה.

עודד פורר: - - -

יואב קיש: עודד, קורא אותך לסדר פעם ראשונה.

יואב קיש: נא לסיים.

אכרם חסון: משפט אחרון.

אכרם חסון: כשהורסים לאזרח שמשרת את המדינה בית שהקים על אדמתו הפרטית - אני לא ראיתי שאף אחד, כולל אדוני היושב-ראש, לא עשה פה דיון כדי לראות מה כואב לאזרחים במדינת ישראל.

אכרם חסון: לכן אני אומר – אם אתם רוצים שאנחנו נילחם בטרור, נילחם בכל הדברים האלה כאזרחים כולם, אזרחי מדינת ישראל, שאנחנו גאים במדינה ועושים הכול למענה, בואו נעשה שוויון.

אכרם חסון: בואו נשרת את כל האזרחים, שלא תהיה איפה ואיפה בין האזרחים.

יואב קיש: תודה.

יואב קיש: אני מבקש מהח"כים לקצר.

יואב קיש: יש לנו עוד הרבה דברים על סדר-היום.

יואב קיש: אורן, משפט רצית - בבקשה.

קריאות: - - -

יואב קיש: הוא לא התפרץ.

יואב קיש: ביקש משפט.

יואב קיש: נתתי לאיילת.

אורן אסף חזן: כשכאב לי לראות שיש בעיה עם הבדואים שלא מקבלים משכנתאות ברהט, הגשתי הצעה לסדר, ואני עוזר להם לקדם את זה.

אורן אסף חזן: לא לקחתי טלפון סלולרי והברחתי מידע ביטחוני לטרוריסטים, לעבריינים בכלא.

אורן אסף חזן: כשאני ראיתי שאצטדיון דוחה בסכנין עומדים לסגור אותו, הלכתי לנסות לדרוש תקציבים לעזור להם.

אורן אסף חזן: לא קראתי לאזרחים לעשות מרד או להפר את החוק.

יואב קיש: תודה.

יואב קיש: לא נהוג.

יואב קיש: חברים, אומר לכם מה הולך להיות.

יואב קיש: להמשך הדיון - אנחנו ממשיכים עם רשימת הדוברים.

יואב קיש: אני מבקש מהדוברים לקצר.

יואב קיש: אנחנו רוצים לשמוע את היועצת המשפטית.

יואב קיש: עוד שני חברי כנסת ניתן ליועצת המשפטית לדבר, ואז נעשה הפסקה.

יואב קיש: נמשיך את הדיון – תיאמתי עם השר גלעד ארדן – מחר ב-15:00 הדיון הזה יימשך.

יואב קיש: נשמע גם מהשר ארדן ספציפית על מה שהוא רואה מהעניין הזה, כולל שב"ס וכולל הצבעות על, אם צריך, שינויי חקיקה.

יואב קיש: אז עכשיו נשמע מהיועצת המשפטית, והדיון ימשיך מחר ב-15:00 עם השר ארדן.

יואב קיש: אברהם נגוסה, בבקשה.

אברהם נגוסה: אדוני היושב-ראש, חבריי חברי הכנסת.

אברהם נגוסה: אני מתפלא שמדברים על שוויון, משכנתה וכל זה.

אברהם נגוסה: זה לא העניין.

אברהם נגוסה: אנחנו מדברים על ביטחון.

אברהם נגוסה: ביטחון זה מעל הכול – הן לערבים והן ליהודים.

אברהם נגוסה: ביטחון זה מעל כל מחלוקת פוליטית.

אברהם נגוסה: לכן לא צריכים להיכנס לדברים האלה.

אברהם נגוסה: זה לא עניין של ערבים או יהודים, אלא זה עניין של עמידה בחוק, שמירת החוק.

אברהם נגוסה: גם אתם טוענים, לשנות את הכללים.

אברהם נגוסה: אני חשוב שלשנות את הכללים לא צריך להיות, כי אנחנו לא צריכים לתת פרס וכניעה לעבריין.

אברהם נגוסה: ולכן צריך להיות - יש לנו חוק הדחה.

אברהם נגוסה: צריך לזרז את החקירה, לקבל את הנתונים מגורמי אכיפת החוק, ומייד - גם אופוזיציה, גם קואליציה יחד לחתום על הדחה.

אברהם נגוסה: זה הפתרון.

יואב קיש: תודה רבה.

יואב קיש: חבר הכנסת דוד ביטן, בבקשה.

דוד ביטן: אני לא רוצה לחזור על דברים, אבל הכתובת היתה על הקיר.

דוד ביטן: אנחנו גם – גם הליכוד, גם הבית היהודי, גם ישראל ביתנו, גם מפלגת העבודה – אנחנו מגישים כל הזמן בקשות במסגרת ועדת הבחירות, למנוע את ההשתתפות של בל"ד בבחירות.

דוד ביטן: פעם אחר פעם בית המשפט העליון לא מקבל את הבקשה שלנו.

דוד ביטן: הכתובת היתה על הקיר, והגיע הזמן שבית המשפט יבין שהוא צריך להיות מחסום - גם לטרור ולדברים האלה ולא רק לדברים אחרים.

יואב קיש: תודה רבה.

יואב קיש: יש המון ח"כים שביקשו.

יואב קיש: נלך לפי הסדר.

יואב קיש: אני מתנצל.

יואב קיש: גם אני אמור להיות בחוץ וביטחון.

יואב קיש: חבר הכנסת מיקי רוזנטל, ואחריו היועצת המשפטית.

מיקי רוזנטל: תודה רבה, אדוני היושב-ראש.

מיקי רוזנטל: הדם רותח נוכח המעשים שמיוחסים לחבר הכנסת גטאס, אבל הם עדיין רק מיוחסים.

מיקי רוזנטל: אני מציע לכם - רק לפני שבועיים התלהמתם פה סביב המדורות הלאומיות, ולא קרה- - -

ענת ברקו: קרה, קרה.

מיקי רוזנטל: מסתבר שזה פחות ממה שהיה.

מיקי רוזנטל: העובדות לכם לא חשובות - לי חשובות.

רוברט אילטוב: קרה.

מיקי רוזנטל: הקשבתי לך, רוברט.

מיקי רוזנטל: תקשיב.

מיקי רוזנטל: אפשר להפוך את הכנסת לאורגיה של כיכר העיר, ולתלות כל מי שאתם לא אוהבים.

מיקי רוזנטל: גם אני לא אוהב את גאטס, ואני לא אוהב את המעשים שלו, ואני חלוק עליו, אבל אני חשוב שאתם צריכים - - -

אורן אסף חזן: זה לא עניין של אהבה.

יואב קיש: אורן, אקרא לך פעם שנייה ואוציא ואתך.

יואב קיש: לא להפריע.

מיקי רוזנטל: דווקא ברגע זה לעצור ולנשום עמוק, ולראות איך מטפלים בבעיה שנוצרה, ונוצרה בעיה.

מיקי רוזנטל: מי שחושב שאין בעיה – מתעלם מהבעיה.

מיקי רוזנטל: יש בעיה.

מיקי רוזנטל: אבל הקריאות שאני שומע פה – לצמצם את חסינות חברי הכנסת – למה?

מיקי רוזנטל: מה קרה?

מיקי רוזנטל: אם יש אדם שהוא עבריין, צריך לטפל בו כעבריין.

מיקי רוזנטל: זה לא הופך את כולכם לעבריינים.

מיקי רוזנטל: השתגעתם?

מיקי רוזנטל: אתם רוצים לצמצם את החסינות של כל חברי הכנסת כי אחד הוא עבריין?

מיקי רוזנטל: יש דרך לטפל בו, וצריך לטפל בו.

קריאות: - - -

מיכל רוזין: לא הקשבת.

מיקי רוזנטל: כשאנחנו נכנסים לכור בדימונה, וכשאנחנו נכנסים לכנסת ישראל, אנחנו נכנסים למקומות שהם קודש הקודשים.

מיקי רוזנטל: אם אתם אומרים שהיום נתחיל מזה, שיהיה בכניסה לבתי הסוהר - מחר זה יהיה בכניסה למחנות צה"ל, ומחרתיים יהיה למקומות אחרים.

מיקי רוזנטל: אל תעזו לפגוע בחסינות של חברי הכנסת.

אורן אסף חזן: צודק.

יואב קיש: תודה.

יואב קיש: אני עושה הפסקה, נותן ליועצת המשפטית – אני מבקש, ארבל, שתתייחסי לשתי נקודות שעלו פה – אחת, הנושא לעשות בדיקה ביטחונית גם על חברי כנסת במקומות שהם אמורים להיכנס אליהם, רגישים, ושתיים, הנושא של ביקורים של חברי כנסת אצל כלואים או עצירים ביטחוניים, טרוריסטים מחבלים לצורך העניין, בבקשה.

<ארבל אסטרחן: אדגיש בפתח הדברים, כמובן, שהדברים שלי לא יתייחסו למקרה הספציפי.

<ארבל אסטרחן: אין לי שום מידע עליו מעבר לדברים שפורסמו בתקשורת, כמה זה נשמע מצער.

<ארבל אסטרחן: אני לא יכולה להתייחס לדברים.

<ארבל אסטרחן: הדברים יהיו עקרוניים.

<ארבל אסטרחן: חוק החסינות מקנה לחברי הכנסת חסינות בפני העמדה לדין בעניינים שקשורים למילוי תפקידם.

<ארבל אסטרחן: בעניינים שאינם קשורים למילוי התפקיד – אין חסינות לחברי כנסת, ולכן אלא צריך להסיר חסינות – זה גם משהו שדיברו פה עליו.

יואב קיש: לא הבנתי.

יואב קיש: לצורך העניין, לא יצטרכו להסיר את החסינות?

יואב קיש: לצורך העניין, אם יש פה עבירה והמשטרה מחליטה להעמיד לדין, לא צריך להסיר את החסינות.

<ארבל אסטרחן: נכון.

<ארבל אסטרחן: כאן ודאי לא מדובר בדברים שהם במילוי התפקיד, אז הפרוצדורה היא- - -

עודד פורר: לשיטתו נראה לי שזה חלק מתפקידו.

אורן אסף חזן: פתוח לפרשנות.

אורן אסף חזן: ..

יואב קיש: יש פה ויכוח – הוא יכול לטעון שזה חלק מתפקידו.

שולי מועלם-רפאלי: אולי היועצת המשפטית של הוועדה תעשה כינוס מיוחד, ובו יובהרו ל-120 חברי הכנסת מה החסינות שניתנת להם.

יואב קיש: אפשר לקרוא את זה בחוק, אבל כשאת אומרת:

יואב קיש: במסגרת תפקידו – למה את מתכוונת, למשל?

יואב קיש: נאומים?

<ארבל אסטרחן: בדיוק מה שאמרת.

<ארבל אסטרחן: למשל, מקרה שהיה בכנסת, כאשר ראש האופוזיציה עמד באולם הכנסת, ואמר דברים סודיים, חשף מסמך סודי.

<ארבל אסטרחן: הוגשה עתירה נגד היועץ המשפטי לממשלה – למה אתה לא מעמיד אותו לדין.

<ארבל אסטרחן: בית המשפט דן בעניין, ואמר: באותו מקרה חבר הכנסת לא קם בבוקר ואמר: היום אני הולך לגלות מסמך סודי.

<ארבל אסטרחן: היה דיון במליאה, עלה שר ואמר:

<ארבל אסטרחן: אין מסמך כזה; עלה חבר כנסת ואמר: יש מסמך כזה – הנה הוא, ואקריא אותו.

<ארבל אסטרחן: זה נעשה במילוי תפקידו של חבר כנסת.

יואב קיש: אקח אותך למבחן מגוחך אחר, אבל אם מישהו נוסע לכנסת ועובר את המהירות המותרת?

יואב קיש: אין חסינות...

אורן אסף חזן: אגלה לך מידיעה אישית: אין חסינות.

אורן אסף חזן: ..

אורן אסף חזן: רציתי לדעת מה התשובה, אז פשוט בדקתי את זה...

<ארבל אסטרחן: המבחן – יש לחבר כנסת מתחם פעילות.

<ארבל אסטרחן: במסגרת הפעילות החוקית שלו עלולה להיות גלישה לפעילות לא חוקית.

אורן אסף חזן: ואם הוא מסתגר בקרוואן בעמונה?

<ארבל אסטרחן: חבר כנסת הולך להפגנה חוקית.

<ארבל אסטרחן: פתאום ההפגנה נהיית לא חוקית.

<ארבל אסטרחן: מקרים כאלה, חבר כנסת תהיה לו חסינות – אי-אפשר יהיה להעמיד אותו לדין, לא בהליך פלילי, גם לא בתביעה אזרחית.

<ארבל אסטרחן: בנוסף, יש לחבר כנסת חסינות בפני חיפוש.

<ארבל אסטרחן: זה הדבר הרלוונטי לדיון שהיה פה.

<ארבל אסטרחן: יש גם חסינות בפני מאסר, בפני האזנות סתר, יש חסינויות נוספות.

יואב קיש: דיברנו על החסינות בפני חיפוש.

<ארבל אסטרחן: החסינות בפני חיפוש קובעת, בהתאם לחוק החסינות, שחבר כנסת חסין בפני חיפוש בדירתו, בפני חיפוש בגופו, בחפציו – זה בחוק החסינות.

יואב קיש: כלומר אם נרצה לתקן, נצטרך לתקן את החקיקה הזאת.

<ארבל אסטרחן: נכון.

יואב קיש: ועדת הכנסת בסמכותה לתקן את החקיקה הזאת?

<ארבל אסטרחן: כן.

יואב קיש: אז אני אומר כבר לכולם, שוועדת הכנסת היא הגוף שדרכו נוביל את שינויי החקיקה, אם נחליט בנושא חסינות חברי הכנסת.

אורן אסף חזן: טיסה משדה דב לאילת.

אורן אסף חזן: חבר כנסת צריך לעבור בידוק או לא צריך?

אורן אסף חזן: אמתי אני שואל.

אברהם נגוסה: - - -

יואב קיש: אני מבקש עכשיו התייחסות לא לחסינות יותר אלא לנושא הביקורים אצל העצירים הביטחוניים.

יואב קיש: האם ומאיפה נובעת הסמכות, ואם נרצה לעשות שינוי – איך עושים את זה?

יואב קיש: בבקשה.

<ארבל אסטרחן: הנושא של ביקור חברי כנסת בבתי סוהר, כמו אגב ביקור במתקנים סגורים נוספים, שמתעורר מדי פעם, בין אם זה מתקני מעצר, מחלקות של בתי חולים סגורים וכו' – הנושא הזה לא מוסדר באופן מפורש בחוק החסינות.

<ארבל אסטרחן: מה שיש בחוק החסינות זה סעיף שעוסק בחופש התנועה של חברי הנכנסת, שפורש באופן רחב.

<ארבל אסטרחן: הרעיון הוא לאפשר לחברי כנסת להגיע לכמה שיותר מקומות, ולאפשר להם למלא את תפקידם, לפקח על הרשות המבצעת.

<ארבל אסטרחן: הסעיף בחוק קובע סייג מפורש לחופש התנועה מטעמים של ביטחון מדינה או סוד צבאי.

<ארבל אסטרחן: אבל כאמור כניסה לבתי סוהר זה לא בדיוק חופש תנועה.

<ארבל אסטרחן: יש לנו פסק דין משנת 2011 של בית המשפט העליון בעקבות עתירה של חברת הכנסת זהבה גלאון שביקשה לבקר במתקן סודי.

<ארבל אסטרחן: דובר אז על מתקן שהיה בתוך בסיס צבאי, שעצם היקום שלו היה סודי.

<ארבל אסטרחן: אמר שם בית המשפט העליון שלחברי הכנסת הוקנתה חסינות מפני הגבלות על חופש תנועה.

<ארבל אסטרחן: עיקר החסינות למנוע את כפיפותם של חברי כנסת למגבלות מסוימות שעשויות להיות מוטלות על חופש תנועה של הציבור כולו, ועוד נאמר שסעיף 9 בחוק החסינות ההוראה שלו היא רחבה וכוללנית, והפעלה בכל מקרה לגופו מחייבת עריכת איזון בין מכלול האינטרסים הרלוונטיים.

<ארבל אסטרחן: אמר בית המשפט שהמדינה אמרה שאותו סעיף 9 פורש על-ידי היועץ המשפטי לממשלה בהנחיה ישנה, כך שלא נועד להקנות לחברי כנסת זכות לבקר במקום שבו הציבור כולו מנוע מלבקר בו, ושאין בסעיף כדי להצביע על כוונה לאפשר לחבר כנסת כניסה למתקן משטרתי או למתקן כליאה.

<ארבל אסטרחן: אומר בית המשפט – מהטעמים שפורטו לעיל, ונוכח תכליתה של הוראת סעיף 9, שנועדה להבטיח את חופש התנועה של חברי כנסת - הנחיית היועץ המשפטי לממשלה מקובלת עלינו.

יואב קיש: לא הבנתי.

יואב קיש: זה דבר והיפוכו.

יואב קיש: מותר לחברי כנסת או אסור לחברי כנסת להיכנס לבתי כלא?

יואב קיש: אין זכות עודפת?

<ארבל אסטרחן: אין.

יואב קיש: אז למה מתייחסים אליהם כבעלי זכות עודפת?

<ארבל אסטרחן: אומר.

<ארבל אסטרחן: בפועל נכון שמתייחסים כבעלי זכות עודפת, ויש גם הנחיה של פקודת נציבות של השב"ס, שעניינה ביקור של חברי הכנסת בבתי סוהר, והיא מסדירה את העניין הזה.

אורן אסף חזן: הפקודה שלהם היא מעל החוק?

יואב קיש: זה מתיר, מקל.

<ארבל אסטרחן: החוק לא אומר במפורש: מותר לחברי כנסת להיכנס לבתי סוהר.

<ארבל אסטרחן: החוק מדבר על זה שלחברי כנסת יש חופש תנועה וחופש גישה רחב, כאשר הרעיון הוא לאפשר לחברי הכנסת לבצע את תפקידם ולפקח על גופים שנמצאים בפיקוח ובניהול של הרשות המבצעת שעליהם חברי הכנסת מפקחים.

<ארבל אסטרחן: מכוח העיקרון הכללי הזה, ולא בהכרח מכוח מילים מפורשות בחוק, נקבעה פקודה של בתי הסוהר, שקיימת הרבה שנים.

<ארבל אסטרחן: היא מתעדכנת מדי פעם, וקובעת את הזכות של חברי הכנסת, איך עושים את זה, עם מי מתאמים, מועדים.

יואב קיש: מזכירים פה שלא יעברו חיפוש, בדיקה ביטחונית?

<ארבל אסטרחן: כתוב: אין לערוך חיפוש במסמכיו של חבר הכנסת למעט חיפוש באמצעות מגנומטר ידני ומשקף מגנומטר.

יואב קיש: אז כן חיפוש.

מיכל רוזין: גם בשדה התעופה אנחנו עוברים שיקוף.

מיכל רוזין: הכול קיים.

אמיר אוחנה: שאלה לארבל.

יואב קיש: בבקשה, אמיר.

אמיר אוחנה: ארבל, ציינת את סעיפים 2א ו-ב – חבר כנסת יהיה חסין בפני חיפוש בדירתו, בניירותיו וכו'.

אמיר אוחנה: אבל למעשה כדי לענות על הבעיה שאנחנו מתמודדים אתה כרגע, לא חייבים לשנות את החוק, כי יש פה גם סעיף ג, שאומר: על אף האמור חסינות וכו', רשאי שופט של בית המשפט העליון, על-פי בקשה שתוגש על-ידי ראש רשות ביטחון – במקרה הזה יש לנו מידעים – ובית המשפט יכול לקבוע באופן ספציפי שח"כ מסוים כן לעבור חיפוש.

מיכל רוזין: נראה לי שהתייתר הדיון.

אורן אסף חזן: הדיון לא התייתר בגלל חומרת המעשים.

מיכל רוזין: התייתר לחלוטין.

יואב קיש: חברים, הנושא הוא כזה.

יואב קיש: ראשית, שמענו פה מהיועצת המשפטית שיש לוועדה הזאת הכלים הדרושים בשביל לפעול לצמצום התופעה הזאת, נקודה.

יואב קיש: אנחנו עוצרים את הדיון עכשיו.

יואב קיש: רשימת הדוברים תתחיל מחר מפה – שולי, אייכלר, ברקו, נורית קורן, בצלאל סמוטריץ, עליזה.

יואב קיש: אתם תהיו מחר ראשוני הדוברים.

יואב קיש: מחר ב-15:00 עם השר לביטחון פנים, בוועדה הזאת, כולל היועצת המשפטית - נראה מה אנחנו עושים כדי למנוע את המקרים הללו.

יואב קיש: אני סוגר את הדיון בסעיף ו'.

יואב קיש: אנחנו עוברים לנושאים הנוספים על סדר-היום.

יואב קיש: תודה.

יואב קיש: א.

יואב קיש: סדרי הדיון בקריאה השניה והשלישית בהצעות החוק הבאות: 1.

יואב קיש: הצעת חוק התקציב לשנות הכספים 2017-2018, השתע"ז-2016 (מ/1082) 2.

יואב קיש: הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016 (מ/1083) 3.

יואב קיש: הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016 (מ/1083)

יואב קיש: אתחיל בנושאים הפשוטים והקצרים.

יואב קיש: יו"ר הקואליציה פה ממהר.

יואב קיש: יש על הפרק סעיף א': סדרי הדיון בקריאה השניה והשלישית בהצעות החוק הבאות:

יואב קיש: הצעת חוק התקציב לשנות הכספים 2017-2018; הצעת חוק התכנית הכלכלית 2017 ו-2018); והצעת חוק ההתייעלות הכלכלית 2017 ו-2018.

יואב קיש: אני מבין, דוד ביטן, שיש הסכמות בנושא סדרי הדיון.

יואב קיש: אני מבקש שתציג את ההסכמות.

דוד ביטן: רבותיי, אנחנו מבקשים שהסיכום הזה יקובע במסגרת תקנה 98: אחת, הדיון בכל הסעיפים הוא דיון משותף.

דוד ביטן: שתיים, תינתן זכות דיבור באופן כזה: ביום שלישי נתחיל את הדיון ב-16:00 אחר הצהריים, כי המערכת עוד לא הספיקה להכין הכול – עם פטור מחובת הנחה.

יואב קיש: בהחלטה אנחנו גם כוללים בקשה לפטור.

דוד ביטן: זכות הדיבור תהיה מ-16:00 עד 24:00.

דוד ביטן: זה שלישי.

דוד ביטן: ביום רביעי פותחים את המליאה ב-09:00 עד 14:00.

דוד ביטן: עדיין דיבור.

דוד ביטן: לאחר מכן תהיה שעה נוספת, שבה שליש מהזמן ידבר יושב-ראש האופוזיציה, אחר כך ידבר יושב-ראש ועדת הכספים, ובסוף שר האוצר.

יואב קיש: מה סדר הדוברים?

יואב קיש: כמו שאמרת?

יואב קיש: יושב-ראש האופוזיציה, יושב-ראש ועדת הכספים ושר האוצר אחרון.

יואב קיש: עשרים דקות לכל אחד.

יואב קיש: 09:00 עד 14:00.

יואב קיש: בשעה 15:00 מתחילות ההצבעות.

יואב קיש: אי-אפשר יהיה לבטל דוברים ולהקדים את ההצבעה.

יואב קיש: היא תתחיל לא לפני.

יואב קיש: סך כל ההצבעות, כולל על חוקי התקציב, כולל על הסתייגויות, כולל על חוק ההסדרים- - -

מרב מיכאלי: זה מה שהיה בשנה שעברה?

מרב מיכאלי: לא חושבת.

דוד ביטן: בשעה מסוימת התחילה.

<ארבל אסטרחן: ביום רביעי נפתחה המליאה בהצבעות.

<ארבל אסטרחן: זה היה יום נפרד.

דוד ביטן: אי-אפשר לבטל דוברים, ואריץ את האנשים.

מיכל רוזין: פעם שעברה היה להודיע חצי שנה קודם.

מיכל רוזין: הודענו חצי שעה.

מיכל רוזין: הייתי ערב באמצע הלילה.

מיכל רוזין: אם יש ח"כים שלא הגיעו – מה נעשה עם הזמן הזה במליאה?

מיכל רוזין: נסגור את המליאה?

דוד ביטן: כן.

מיכל רוזין: כל הח"כים והשרים אמורים להיות בכנסת ביום רביעי.

יואב קיש: חברת הכנסת רוזין, לא הבנתי את הבעיה.

מיכל רוזין: למה אנחנו צריכים להישאר ב-24:00 בלילה ביום רביעי, או עד יום חמישי בבוקר, אם פתאום ח"כים לא מגיעים, ואין דיבור?

מיכל רוזין: אפשר להודיע שעה קודם, ואפשר להקדים הצבעה.

מיכל רוזין: זה לא נורמלי.

מרב מיכאלי: ביטן, זה לא היה בהסכמות שלנו.

יואב קיש: נגיד שאף אחד לא רוצה לדבר – מה עושים?

מרב מיכאלי: שעה וחצי התרעה זה הגון.

יואב קיש: שעתיים הפסקה, בסדר.

יואב קיש: אני מציע ככה: ראשית, לגבי יום שלישי בערב, אם רשימת הדוברים נגמרת - אין בעיה, סוגרים.

יואב קיש: ואז ביום רביעי, אחת משתי האפשרויות: אם הדוברים מדברים – אז לפי לוחות הזמנים, כפי שהוגדר.

יואב קיש: אם רשימת הדוברים הולכת ומסתיימת, או מאיזושהי סיבה לא רוצים, אחד משני הדברים קורים: ראשית, מודיעים שעתיים לפני- - -

קריאות: - - -

יואב קיש: לא יהיה שעה.

יואב קיש: שעתיים לפני.

יואב קיש: אי אפשר.

יואב קיש: ואז גם אם צריך, עושים הפסקה ומחדשים דיון.

יואב קיש: זה הכול.

דוד ביטן: טוב.

שולי מועלם-רפאלי: ההצבעות מתחילות ביום רביעי?

יואב קיש: אלא אם מקצרים.

יואב קיש: רבע-שלושת רבעי.

דוד ביטן: ההצבעות.

דוד ביטן: סך כל ההצבעות על חוקי התקציב וההסדרים לא יעבור את ה-300 הצבעות.

דוד ביטן: באמצע ההצבעות יש לאופוזיציה אפשרות לגבש 30 הצבעות על הסתייגויות, לעלות ולנמק אותן במשך שתי דקות לפני הצבעה.

דוד ביטן: אנחנו גם רשאים להשיב, הקואליציה.

דוד ביטן: גם התשובה שתי דקות.

דוד ביטן: בתוך העניין הזה, של כל ההצבעות שלא יהיו, מותר גם לקואליציה לבחור עשר הצבעות שמיות, אם היא רוצה, וגם האופוזיציה, עד עשר הצבעות שמיות, על כל החוקים.

יואב קיש: התשובות של הקואליציה יהיה שרים מן הסתם.

יואב קיש: לא מגבילים את הקואליציה.

יואב קיש: מרב, אני לא יודע מה ביטן עשה פה.

יואב קיש: זה מאוד תקדימי, אגב.

יואב קיש: שלושים הסתייגויות באמצע לעלות לדבר, זה חדש, תקדימי.

יואב קיש: אני רואה את החיוך.

יואב קיש: אל תתחילו.

יואב קיש: השרים יעלו, לא נגביל אותם.

יואב קיש: אין לכם אינטרס שנגביל אותם.

יואב קיש: לא מגבילים את השר.

יואב קיש: נקודה.

יואב קיש: אני רוצה לקבוע, שלכל היותר ההצבעה תסיים ב-06:00 בבוקר ביום חמישי.

מרב מיכאלי: מה פתאום?

מרב מיכאלי: הסכמנו להגביל מספר הצבעות.

מרב מיכאלי: אתם רוצים שלא תהיה הגבלת זמן לשרים, ואתם רוצים להגביל אותי בזמן הצבעות?

מרב מיכאלי: מה קרה לכם?

יואב קיש: אני רוצה להבין - מקובל על האופוזיציה הסיכומים הבאים – שסך כל ההצבעות על הכול יהיו 300 הצבעות, מתוכם 30 בנימוקים?

מרב מיכאלי: כן.

מרב מיכאלי: ועשר הצבעות שמיות לכל צד.

שולי מועלם-רפאלי: עד 30, אדוני.

יואב קיש: עד 30 ועד 300.

יואב קיש: לא מעל.

יואב קיש: ארבל.

<ארבל אסטרחן: אחת, בפעם שעברה קבענו שלא יהיו בימים האלה נושאים נוספים על סדר-היום.

דוד ביטן: ברור.

דוד ביטן: לא יהיו.

<ארבל אסטרחן: מזכירות הכנסת תחלק את הזמן בין הסיעות – מה שאמר - שלושת-רבעי אופוזיציה ורבע קואליציה.

<ארבל אסטרחן: שמיות – אמרנו.

<ארבל אסטרחן: איך מחליטים מה זה ה-300 אלה?

מרב מיכאלי: זה פררוגטיבה שלנו.

מרב מיכאלי: אנחנו מבין ההסתייגויות, אומרים אילו הסתייגויות.

מרב מיכאלי: כמו שהיה תמיד.

מרב מיכאלי: כמה סעיפים יש?

<ארבל אסטרחן: ה-300 כולל גם סעיפים.

מרב מיכאלי: כמה סעיפים יש?

<ארבל אסטרחן: עשרות רבות.

מיכל רוזין: צריך לבדוק כמה הצבעות יש, מרב, ואז להסיק.

<ארבל אסטרחן: ואיך היושב-ראש יידע בזמן אמת על מה מצביעים?

<ארבל אסטרחן: על מה לא מצביעים?

יואב קיש: הסיכום היה, לפי מה שהבנתי, כולל הסעיפים.

יואב קיש: לא יכולים לעשות 300 ועוד 300.

מרב מיכאלי: 300 הצבעות לא כולל הסעיפים.

<ארבל אסטרחן: מי יספור כמה הצבעות?

מרב מיכאלי: במזכירות יספרו.

מרב מיכאלי: אורן חזן אמר בחכמה, שהמחשב יכול לספור.

מרב מיכאלי: בואו נבדוק כמה סעיפים יש, ונוריד את הסעיפים מהמספר הזה.

דוד ביטן: לא נוריד.

דוד ביטן: 300 כולל הכול.

דוד ביטן: אם נראה שיש בעיה, נחזור לדבר.

יואב קיש: אני מציע כך, מרב: 300 סך הכול.

יואב קיש: מתוכם לפחות חצי לאופוזיציה.

יואב קיש: אם נגלה שיותר מחצי – נוסיף לכם.

שולי מועלם-רפאלי: זה רק סעיפי התקציב יותר מ-100 ומשהו.

מיכל רוזין: חבר הכנסת קיש, אתה מעדיף להצביע על 6,000 הסתייגויות?

יואב קיש: מרב, אנחנו רוצים לפתור את זה.

שולי מועלם-רפאלי: יואב, יש הסתייגויות שאנחנו ביקשנו להוסיף אותן, כי אנחנו רוצים להוסיף אותן לסעיפי התקציב.

שולי מועלם-רפאלי: שלא יהיה מצב שאתה נותן להם, ואז ההסתייגויות שהקואליציה רצתה – שלא ייפול בסוף מה שרצינו להוסיף לתקציב, וניראה כמו חוכא ואיטלולא.

דוד ביטן: אולי עשר.

מיכל רוזין: לא כולל סעיפים.

דוד ביטן: סבבה.

יואב קיש: אני קורא את הסיכום.

יואב קיש: אנחנו מצביעים על כל סעיפי התקציב ללא שום קשר למגבלה האופוזיציונית.

יואב קיש: בנוסף, הקואליציה, לבחירתה להצביע הסתייגויות, אם היא רוצה, ללא מגבלה.

יואב קיש: לאופוזיציה יש עד 220 הצבעות לבחירתה, כולל חוק ההסדרים, על כל החוקים יחד.

מרב מיכאלי: אבל לא כולל הסעיפים.

יואב קיש: אמרתי את זה.

יואב קיש: עוד שאלה, ארבל?

<ארבל אסטרחן: ואין העניין שהיה פעם שעברה, שמצביעים על כל התוספות יחד.

יואב קיש: לא, עשינו נוסח אחר.

יואב קיש: מי בעד ההחלטה – ירים את ידו.

יואב קיש: בעד ההחלטה – פה אחד

יואב קיש: פה אחד.

יואב קיש: ההחלטה התקבלה.

יואב קיש: יש לנו סדרי דיון.

יואב קיש: ה.

יואב קיש: בקשת הממשלה להקדמת הדיון בהצעות החוק הבאות, לפני הקריאה הראשונה: 1.

יואב קיש: הצעת חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון והוראת שעה), התשע"ז-2016 (מ/1100) 2.

יואב קיש: הצעת חוק לתיקון פקודת מס הכנסה (מ' 229) (פטור ממס לרשות מקומית על הכנסה מדיבידנד או מריבית והפרשי הצמדה מאת תאגיד מים וביוב), התשע"ז-2016 (מ/1101)

יואב קיש: יש לנו בקשות הממשלה להקדים דיון בהצעות חוק הבאות לפני הקריאה הראשונה.

יואב קיש: אני מתחיל עם הצעת חוק לתיקון פקודת מס הכנסה (פטור ממס לרשות מקומית על הכנסה מדיבידנד או מריבית והפרשי הצמדה מאת תאגיד מים וביוב).

יואב קיש: מי מציג את החוק?

יואב קיש: בבקשה.

<ישי צבי פרלמן: אני ישי פרל מרשות המסים.

יואב קיש: תציג, בבקשה.

<ישי צבי פרלמן: בפקודת מס הכנסה יש היום הוראת שעה, שבה נקבע פטור לרשות מקומית שמחזיקה תאגידי מים וביוב בחזקתה, מרווחים שמתקבלים מתאגידי המים והביוב.

<ישי צבי פרלמן: בגלל שלא הספיקו עוד להתבסס, כל תאגידי המים והביוב, רוצים להאריך את הוראת השעה בשנות המס 2016, 2017 ו-2018.

<ישי צבי פרלמן: בגלל שעכשיו מסתיים 2016, ואנחנו לא רוצים להיכנס לתחולה רטרואקטיבית של השנה הזאת, אנחנו צריכים להעביר את ההצעה הזאת מהר.

יואב קיש: למה זה לא עבר קודם?

יואב קיש: למה לא הוסיפו את זה להליכי החקיקה קודם?

<ישי צבי פרלמן: זה עכשיו הגיע, כי לא היה ברור לגמרי שרוצים לעשות- - -

יואב קיש: אם לא נעביר את זה, הם יתחילו לשלם ארנונה?

<ישי צבי פרלמן: מס הכנסה על הכנסות שמתקבלות מתאגידי מים וביוב.

יואב קיש: והיום הכספים האלה הולכים לעירייה ללא מס הכנסה.

<ישי צבי פרלמן: כן.

<ישי צבי פרלמן: לפי הוראת השעה.

יואב קיש: אני חושב שאת זה נאשר.

יואב קיש: מי בעד – ירים את ידו.

יואב קיש: מי נגד?

יואב קיש: בעד הבקשה – פה אחד

יואב קיש: ההצעה התקבלה פה אחד.

יואב קיש: אנחנו עוברים לבקשת הממשלה להצעת חוק הכוללת אמצעי זיהוי ביומטריים ונתוני זיהוי ביומטריים.

יואב קיש: מציגה לנו את זה ממשרד הפנים מרגלית לוי, מנהלת מחלקה.

יואב קיש: בבקשה.

<מרגלית לוי: עו"ד לוי מרגלית, מהלשכה המשפטית.

<מרגלית לוי: אנחנו מדברים על הצעת חוק ביומטרי, שבהתאם לסעיף 41 לחוק, נקבעה תקופת מבחן.

<מרגלית לוי: התקופה הזאת הוארכה בשתי תקופות נוספות, של תשעה חודשים.

<מרגלית לוי: אנחנו מדברים על כך שתקופת ההארכה שאושרה מסתיימת ב-31.12.16.

יואב קיש: למה אומרים מרס ולא דצמבר?

יואב קיש: על מה אמרו לי מרס?

<מרגלית לוי: אנחנו מדברים על הצעת חוק שמבקשת לאשר את ההצעה עד 31.12, שזה המועד לתום תקופת המבחן, ותחילת היישום של החוק היא 1 במרס כדי לאפשר חודשיים- - -

יואב קיש: מה יש עד 1 במרס?

<מרגלית לוי: נגמרה תקופת הפילוט.

יואב קיש: את רוצה את זה?

שולי מועלם-רפאלי: ידוע שאני לא רוצה את זה.

שולי מועלם-רפאלי: מה זה עוזר לי, שאני לא רוצה את זה?

<מרגלית לוי: 31.12 הוא המועד האחרון לתום תקופת המבחן, שאנחנו חייבים להשלים.

יואב קיש: איך הגענו לרגע האחרון?

יואב קיש: כל פעם הממשלה מביאה לי פטור אחרי פטור.

יואב קיש: אני לא מבין למה עובדים ככה.

יואב קיש: אני לא דן בזה.

יואב קיש: אנחנו לא דנים בזה.

יואב קיש: הבנתי.

יואב קיש: אני לא דן בפטור הזה.

יואב קיש: תודה רבה.

יואב קיש: לא דן בפטור הזה.

<מרגלית לוי: - - -

יואב קיש: אני לא מוכן בזבנג וגמרנו פה.

יואב קיש: הכנסת זה לא חותמת גומי.

יואב קיש: תגישו את זה בזמן, תתייחסו לזה בזמן, וזה ימשיך.

יואב קיש: יש גבול בוועדת הכנסת.

יואב קיש: תודה.

יואב קיש: ג.

יואב קיש: ישיבה מיוחדת לציון 68 שנים לכינון הכנסת בט"ו בשבט – בקשת יושב-ראש הכנסת לאשר לנשיא המדינה לשאת דברים בישיבה זו

יואב קיש: עוברים לנושא הבא.

יואב קיש: ישיבה מיוחדת לציון 68 שנים לכינון הכנסת.

יואב קיש: יש פה בקשה של ירדנה.

שולי מועלם-רפאלי: הנושא הביומטרי על סדר-היום של הכנסת היום - רק שתדע.

יואב קיש: ירד.

יואב קיש: אני מוריד את זה מסדר-היום, נקודה.

יואב קיש: בכפוף לפטור.

יואב קיש: אני לא מעלה את זה.

קריאות: - - -

יואב קיש: פעם הבאה תתחשבו גם בכנסת.

יואב קיש: מספיק.

יואב קיש: אי-אפשר להנחית את זה על הכנסת.

יואב קיש: אני עובר לנושא הבא.

יואב קיש: ישיבה מיוחדת לציון 68 שנים לכינון הכנסת בט"ו בשבט.

יואב קיש: יש לי בקשה של ירדנה, מזכירת הכנסת, שיש פה בקשה שוועדת הכנסת מתבקשת לאשר את בקשת יושב-ראש הכנסת, לאפשר לנשיא המדינה לשאת דברים בישיבה זו.

יואב קיש: סדר הדוברים יהיה יושב-ראש הכנסת, נשיא המדינה, ראש הממשלה ויושב-ראש האופוזיציה.

יואב קיש: מישהו רוצה להתייחס?

יואב קיש: מי בעד – ירים את ידו.

יואב קיש: בעד הבקשה – פה אחד

יואב קיש: התקבל פה אחד.

יואב קיש: ד.

יואב קיש: בקשת יו"ר ועדת החוץ והביטחון להעברת פרק י' (תשתיות להולכה ולאחסון של נפט) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016, מוועדת החוץ והביטחון לדיון בוועדת הכספים.

יואב קיש: יש לנו בקשת יושב-ראש ועדת החוץ והביטחון להעברת פרק י' (תשתיות להולכה ולאחסון של נפט) מתוך הצעת חוק ההתייעלות הכלכלית – שזה חוק ההסדרים - מוועדת החוץ והביטחון לדיון בוועדת הכספים.

יואב קיש: זה חלק שפוצל.

יואב קיש: אני דיברתי עם חבר הכנסת אבי דיכטר.

יואב קיש: הוא ביקש ממני להעביר את זה לוועדת הכספים.

יואב קיש: בוועדת הכספים דיברתי עם חבר הכנסת גפני.

יואב קיש: גם הוא הסכים לבקשתו.

יואב קיש: לכן אני לא רואה סיבה להתנגד לעניין הזה – יש פה הסכמה בין שני ראשי הוועדות.

יואב קיש: מישהו רוצה להתייחס?

יואב קיש: אם לא, אני מעלה להצבעה.

יואב קיש: מי בעד?

יואב קיש: מי נגד?

יואב קיש: מי נמנע?

יואב קיש: בעד הבקשה – פה אחד

יואב קיש: ההצעה התקבלה.

יואב קיש: ב.

יואב קיש: קביעת מועדים לשעת שאלות במושב הקרוב, לפי סעיף 50א לתקנון.

יואב קיש: הנושא האחרון על סדר-היום.

יואב קיש: קביעת מועדים לשעת שאלות במושב הקרוב, לפי סעיף 50א לתקנון.

יואב קיש: יש בפניי הצעה להחלטה.

יואב קיש: לפי התקנון, יש עשרה מועדים במושב.

יואב קיש: מתוכם שניים כבר נקבעו.

יואב קיש: בעצם כבר היו – דרעי וגלעד ארדן.

יואב קיש: לכן נשארו לנו שמונה מועדים למושב הקרוב.

יואב קיש: בהתאם לסעיף 50א לתקנון הכנסת, אני מציע שהוועדה תקבע את המועדים הבאים לקיום שעת שאלות במושב הנוכחי, שחל בכ"ח תשרי התשע"ז, 30.10.16.

יואב קיש: בעצם מדובר פה בשמונה מועדים.

יואב קיש: הקרוב ביניהם הוא 9 בינואר 2017, י"ד טבת התשע"ז.

יואב קיש: העניין היה בסיכום ביני לבין חברת הכנסת מרב מיכאלי, שהגישה את כל המועדים שנמצאים פה לפניכם.

יואב קיש: לכן אני רואה כהסכמות.

יואב קיש: אין לי בעיה לקבל את היעדים האלה.

יואב קיש: לפרוטוקול – אקריא רק את התאריך הלועזי – 30.1.17, 20.2.17, 14.3.17 – זה כנס החורף.

יואב קיש: כנס הקיץ: 15.5, 5.6, 26.6 ו-17.7.17.

יואב קיש: מי בעד – ירים את ידו.

יואב קיש: מי נגד?

יואב קיש: מי נמנע?

יואב קיש: בעד ההצעה – פה אחד

יואב קיש: ההצעה התקבלה.

יואב קיש: תודה רבה, הישיבה נעולה.